Fransiya prezidenti saylovlari birinchi turida kim g‘alaba qozonadi? So‘rovnoma natijalari ma'lum

Fransiya sobiq iqtisodiyot vaziri Emmanuel Makron “Milliy front” partiyasi yetakchisi Marin Le Penni mamlakatdagi prezident saylovlarining birinchi turida ortda qoldiradi. Bundan Harris Interactive kompaniyasi tomonidan o‘tkazilgan so‘rov natijalari darak bermoqda, deb xabar qildi Reyter agentligi.

Tadqiqot natijalariga ko‘ra, Makron birinchi turda Marin Le Penni 1 foizga ortda qoldirmoqda (26 foizga qarshi 25 foiz). So‘rov ma'lumotlariga ko‘ra, Makron ikkinchi turda ham Le Pen ustidan g‘alaba qozonadi (65 foizga qarshi 35 foiz).
So‘rov 21-22 mart kunlari o‘tkazilgan. Unda hammasi bo‘lib 6383 kishi ishtirok etdi.
Ma'lumot uchun, Fransiyada prezidentlik saylovlari 23 aprel va 7 may kunlari ikki turda bo‘lib o‘tadi.